**Βοηθητικό υλικό μαθησιακής εισήγησης: *Μαθαίνοντας για τα δικαιώματα του παιδιού***

**Επιλεγμένα δικαιώματα από τη Σύμβαση των Ηνωμένων Εθνών**

**για τα Δικαιώματα του Παιδιού**

|  |  |
| --- | --- |
| **Γνώση** | Έχεις το δικαίωμα να γνωρίζεις τα δικαιώματά σου. Οι ενήλικες πρέπει να ξέρουν ποια είναι τα δικαιώματα των παιδιών, για να τα προστατεύουν καλύτερα. |
| **Προστασία** | Τα παιδιά έχουν το δικαίωμα να προστατεύονται από όλες τις μορφές βίας. Αυτό σημαίνει, επίσης, ότι οι ενήλικες δεν μπορούν να λένε πράγματα που να κάνουν τα παιδιά να αισθάνονται ότι είναι άχρηστα ή ότι δεν έχουν καμιά αξία. |
| **Συμμετοχή** | Έχεις το δικαίωμα να εκφράζεις τη γνώμη σου και οι ενήλικες να σε ακούν και να σε παίρνουν σοβαρά. |
| **Δικαιοσύνη** | Έχεις το δικαίωμα για νομική βοήθεια και δίκαιη μεταχείριση σε ένα δικαστικό σύστημα που σέβεται τα δικαιώματά σου. |
| **Εκπαίδευση** | Έχεις το δικαίωμα για καλή εκπαίδευση. Πρέπει να μπορείς να πας σχολείο, να ενθαρρύνεσαι να πετύχεις και να προχωρήσεις στο σχολείο, όσο μπορείς. Η εκπαίδευσή σου πρέπει να σε βοηθήσει να αναπτύξεις τα ταλέντα σου και τις δεξιότητές σου, ώστε να μεγαλώσεις και να γίνεις ένας υπεύθυνος και ανεκτικός ενήλικας, κάποιος που θα ζει ειρηνικά και θα σέβεται τα δικαιώματα των άλλων. Αν έχεις ειδικές ανάγκες, λόγω κάποιας αναπηρίας, έχεις το δικαίωμα για ειδική βοήθεια που θα σου επιτρέψει να ολοκληρώσεις την εκπαίδευσή σου και να απολαύσεις όλα σου τα άλλα δικαιώματα. |
| **Υγεία** | Έχεις το δικαίωμα καλής ιατρικής φροντίδας, καθαρού νερού, θρεπτικού φαγητού και ενός καθαρού, ασφαλούς μέρους, για να ζεις. Έχεις το δικαίωμα σε πληροφορίες που θα σου επιτρέψουν να είσαι καλά. Έχεις, επίσης, δικαίωμα να παίζεις και να διασκεδάζεις και να συμμετέχεις στην πολιτιστική ζωή. |

* Για περισσότερες πληροφορίες, βλ.: [www.unicef.org/crc](http://www.unicef.org/crc)
* Για επιπρόσθετες πληροφορίες από το Συμβούλιο της Ευρώπης, που μπορεί να είναι χρήσιμες, παρακαλούμε επισκεφθείτε:

[www.coe.int/t/dg3/children](http://www.coe.int/t/dg3/children)[/Child\_friendly\_material\_CoE\_Programme\_Building\_a\_Europe\_for\_and\_with\_children\_25052011.pdf](http://www.coe.int/t/dg3/children/Child_friendly_material_CoE_Programme_Building_a_Europe_for_and_with_children_25052011.pdf)

* Μπορείτε να κατεβάσετε την αφίσα «Έχω δικαίωμα», στα ελληνικά:

<http://www.coe.int/t/dg3/children/News/20th%20Anniversary%20UN%20CRC_files/BrochureCR_Greek.pdf> και σε άλλες γλώσσες:

[www.coe.int/t/dg3/children/News/20th%20Anniversary%20UN](http://www.coe.int/t/dg3/children/News/20th%20Anniversary%20UN)[%20CRC\_files/Downloadings\_en.asp](http://www.coe.int/t/dg3/children/News/20th%20Anniversary%20UN%20CRC_files/Downloadings_en.asp)

* Μια άλλη χρήσιμη πηγή που εστιάζει στα δικαιώματα είναι το *«Διαβατήριο στα Δικαιώματα»* που μπορείτε να κατεβάσετε, στα αγγλικά: [www.coe.int/t/dg3/children/pdf/Passport\_en.pdf](http://www.coe.int/t/dg3/children/pdf/Passport_en.pdf)